cyanic-selkie/wikianc huggingface dataset:
อนิจจัง
อนิจจัง (บาลี: อนิจฺจํ) แปลว่า ไม่เที่ยง ไม่ยั่งยืน ไม่มั่นคง ไม่แน่นอน หรือ ตั้งอยู่ในสภาวะเดิมได้ยาก โดยทั่วไปหมายถึง สังขารธรรม อันได้แก่ ขันธ์ 5. คำนี้จัดเป็นหนึ่งในชื่อเรียกที่เป็นคำไวพจน์ของขันธ์ซึ่งถูกใช้เป็นอย่างมากในพระไตรปิฎก จะมาคู่กับคำไวพจน์ของขันธ์อีก 2 คำ คือ ทุกขัง กับ อนัตตา นั่นเอง
อนิจจะ กับ อนิจจลักษณะ ไม่เหมือนกัน
อนิจจะ กับ อนิจจลักษณะ เป็นคนละอย่างกัน เพราะเป็น ลักขณวันตะ และ ลักขณะ ของกันและกัน    ดังนี้ :- อนิจจลักษณะทำให้เราทราบได้ว่าขันธ์ 5 เป็นของไม่เที่ยง ไม่คงที่ ไม่ยั่งยืน ซึ่งได้แก่ อาการความเปลี่ยนแปลงไปของขันธ์ 5 เช่น อาการที่ขันธ์ 5 เคยเกิดขึ้นแล้วเสื่อมสิ้นไปเป็นขันธ์ 5 อันใหม่, อาการที่ขันธ์ 5 เคยมีขึ้นแล้วก็ไม่มีอีกครั้ง เป็นต้น.
ในวิสุทธิมรรค ท่านได้ยกอนิจจลักษณะจากปฏิสัมภิทามรรคมาแสดงไว้ถึง 25 แบบ เรียกว่า โต 25 และในพระไตรปิฎกยังมีการแสดงอนิจจลักษณะไว้ในแบบอื่นๆอีกมากมาย. แต่คัมภีร์ที่รวบรวมไว้เป็นเบื้องต้นเหมาะสำหรับเป็นคู่มือสำหรับปฏิบัติธรรมได้แก่ คัมภีร์ปฏิสัมภิทามรรค เพราะสามารถจะจำคำที่คนโบราณใช้กำหนดกันจากคัมภีร์นี้แล้วนำไปใช้ได้ทันที ดังที่ท่านแสดงไว้เป็นต้นว่า "จกฺขุ อหุตฺวา สมฺภูตํ หุตฺวา น ภวิสฺสตีติ ววตฺเถติ - นักปฏิบัติธรรมย่อมกำหนดว่า "จักขุปสาทที่ยังไม่เกิดก็เกิดมีขึ้น พอมีขึ้นแล้วต่อไปก็จะกลายเป็นไม่มีไปอีก"เป็นต้น (ให้เพ่งเล็งถึงลักษณะอาการที่เปลี่ยนไป จะเป็นการกำหนดอนิจจลักษณะ).
โรคปมประสาทบาซัล
โรคปมประสาทบาซัล (Basal ganglia disease) หมายถึงกลุ่มของความผิดปกติที่เกิดกับกลุ่มของปมประสาทในสมองที่เรียกว่าปมประสาทบาซัลหรือเบซัลแกงเกลีย ทำให้ปมประสาทเหล่านี้ไม่สามารถยับยั้งการเคลื่อนไหวที่ผิดปกติ หรือไม่สามารถช่วยให้วงจรของเซลล์ประสาทสั่งการส่วนบนสามารถทำงานได้
เหตุเพลิงไหม้เรือนจำโกมายากวา
เหตุเพลิงไหม้เรือนจำโกมายากวา เป็นเหตุเพลิงไหม้ที่เกิดขึ้นระหว่างวันที่ 14 ถึง 15 กุมภาพันธ์ พ.ศ. 2555 ที่ทัณฑสถานแห่งชาติในโกมายากวา ประเทศฮอนดูรัส ซึ่งส่งผลให้มีผู้เสียชีวิต 358 ศพ ในบรรดาผู้เสียชีวิตนี้มีคู่สมรสของนักโทษที่ในการเยี่ยมเพื่อใช้ชีวิตคู่ (conjugal visit) รวมอยู่ด้วย นักโทษถูกกักไว้ในห้องขังเสียชีวิตจากการถูกเผาหรือขาดอากาศหายใจ เหตุเพลิงไหม้ในเรือนจำนี้เกิดขึ้นในช่วงเย็นของวันที่ 14 กุมภาพันธ์ ตามข้อมูลของนักโทษคนหนึ่ง เขาได้ร้องขอความช่วยเหลือออกไปแทบจะในทันที และ "ชั่วครู่หนึ่ง ไม่มีใครได้ยิน แต่อีกไม่กี่นาทีให้หลัง ซึ่งนานเหมือนนิรันดร ยามก็ได้ปรากฏตัวขึ้นพร้อมกุญแจและปล่อยพวกเราไป" กำลังกู้ภัยมาถึงในอีกราว 40 นาทีให้หลัง
การสูญเสีย
มีนักโทษ 857 คนลงรายการอยู่ในทะเบียนชื่อของเรือนจำอย่างเป็นทางการ เรือนจำโกมายากวาถูกมองว่าเป็นเรือนจำที่มีการรักษาความปลอดภัยปานกลาง แต่นักโทษจำนวนมากถูกนำตัวมาขังไว้ด้วยอาชญากรรมร้ายแรง เช่น ฆาตกรรมและการปล้นโดยมีอาวุธ นักโทษราว 475 คนสามารถหนีจากเพลิงไหม้ได้ หลายคนผ่านหลังคาของเรือนจำ ขณะที่ 358 คนสูญหายและถูกสันนิษฐานว่าเสียชีวิต นักโทษหลายคนจำต้องกระโทษข้ามกำแพงเรือนจำเพื่อหนีเพลิงไหม้ ซึ่งเป็นเวลาเดียวกับที่มีรายงานว่า ยามเรือนจำได้ยิงปืนใส่พวกเขา ตามข้อมูลของนักผจญเพลิง มีนักโทษราว 100 คนถูกเผาจนเสียชีวิตหรือขาดอากาศหายใจในห้องขัง เพราะกุญแจที่จะปล่อยตัวพวกเขาออกมานั้นหาไม่พบ นักโทษราว 30 คนถูกส่งตัวไปยังเมืองหลวงเพื่อรับการรักษาพิเศษจากการถูกไฟไหม้รุนแรง เปาลา กัสโตร ผู้ว่าการท้องถิ่นและอดีตลูกจ้างเรือนจำ อ้างว่าเธอเรียกกาชาดและนักผจญเพลิง แต่พวกเขาต้องใช้เวลาประมาณ 20 ถึง 30 นาทีในการไปถึงเรือนจำ ซึ่งเป็นเวลาที่เพลิงส่วนใหญ่เกือบดับแล้ว
หัวหน้านิติเวชศาสตรของสำนักอัยการ แถลงว่า จะต้องใช้เวลาอย่างน้อยสามเดือนในการระบุเหยื่อทั้งหมด ส่วนใหญ่จากตัวอย่างดีเอ็นเอ
สาเหตุ
จนถึงปัจจุบัน ยังไม่ทราบสาเหตุที่แน่ชัดของเหตุเพลิงไหม้ดังกล่าว เดิมเชื่อว่าเกิดจากการจลาจล ซึ่งฟูกของนักโทษถูกจุดไฟเผาระหว่างนั้น แต่ทางการเรือนจำปฏิเสธ และอ้างว่าเกิดจากไฟฟ้าขัดข้อง ผู้รอดชีวิตรายงานว่านักโทษเป็นผู้รับผิดชอบต่อเหตุเพลิงไหม้ มีการบอกเล่าว่าชายไม่ระบุตัวตนคนหนึ่งตะโกนว่า "เราจะตายทั้งหมดที่นี่!" ก่อนจุดไฟ เหตุจูงใจของเขาไม่เป็นที่ทราบ
เหตุเพลิงไหม้เรือนจำโกมายากวาเป็นเหตุเพลิงไหม้เรือนจำครั้งที่สี่ในฮอนดูรัสนับแต่ พ.ศ. 2537 ที่มีผู้เสียชีวิต 70 ศพหรือมากกว่า นอกเหนือจากนี้ มีรายงานว่า นักผจญเพลิงไม่สามารถช่วยเหลือเหยื่อในทันทีเพราะพวกเขาได้ยิน "เสียงปืนในเรือจำ" และยังเป็นเพราะพวกเขาไม่มีกุญแจเข้าไปในห้องขัง ฐานทัพอากาศโซโตกาโน ซึ่งอยู่ห่างจากเรือนจำเพียง 15 นาที ให้การช่วยเหลือสหรัฐและฮอนดูรัสเมื่อเวลาประมาณ 10.20 น.
รายชื่อธงในสหรัฐอเมริกา
เนื้อหาในหน้านี้ว่าด้วยธงต่างๆ ทั้งในอดีตและปัจจุบัน ซึ่งใช้อยู่ในสหรัฐอเมริกา
พัฒนาการของธงชาติ
จำนวนดาวในธงชาตินั้นเป็นไปตามจำนวนรัฐของประเทศ ซึ่งสามารถดูรายละเอียดเพิ่มเติมได้จากบทความธงชาติสหรัฐอเมริกา
ธงประจำรัฐ
ภาพธงในที่นี้ยกตัวอย่างมาเพียงบางส่วนเท่านั้น รายละเอียดเพิ่มเติมศึกษาได้จากบทความธงประจำรัฐในประเทศสหรัฐอเมริกา
ธงเรือประจำชาติ
ธงเรือประจำชาติของสหรัฐอเมริกาใช้ธงชาติสหรัฐอเมริกาในแต่ละช่วงเวลา
ธงชนเผ่าพื้นเมืองในสหรัฐอเมริกา
รายละเอียดเพิ่มเติมดูได้ที่ธงชนเผ่าพื้นเมืองในสหรัฐอเมริกาในวิกิมีเดียคอมมอนส์
สมาพันธรัฐอเมริกา
สมาพันธรัฐอเมริกา (Confederate States of America) เป็นชื่อประเทศของกลุ่มรัฐฝ่ายใต้ของสหรัฐอเมริกาในสงครามกลางเมืองอเมริกา ระหว่างปี พ.ศ. 2404 - 2408
ประเทศกรีซในโอลิมปิกฤดูร้อน 1908
ประเทศกรีซ เข้าร่วมแข่งขันกีฬาโอลิมปิกฤดูร้อน ครั้งที่ 4 ค.ศ. 1908 (พ.ศ. 2451) ที่กรุงลอนดอน สหราชอาณาจักร ระหว่างวันที่ 27 เมษายน - 31 ตุลาคม พ.ศ. 2451 คณะกรรมการโอลิมปิกแห่งชาติกรีซเป็นผู้ทำหน้าที่ในการส่งนักกีฬาเข้าร่วมแข่งขันจำนวน 20 คน ใน ชนิดกีฬา ผลการแข่งขันครั้งนี้ประเทศกรีซได้รับเหรียญรางวัลแบ่งเป็น 0 เหรียญทอง 3 เหรียญเงิน และ 1 เหรียญทองแดง รวมทั้งหมด 4 เหรียญ
กรีฑา
ผลการแข่งขันดังนี้ :
แอร์ออนจีสตริง
แอร์ออนจีสตริง เป็นงานดนตรีสำหรับบรรเลงด้วยเครื่องสายและไวโอลิน เรียบเรียงโดยออกุสต์ วิลเฮล์ม ดัดแปลงจากมูฟเมนต์ที่สองของ Aria สวีตสำหรับออร์เคสตราหมายเลข 3 ในบันไดเสียง ดี เมเจอร์ (BWV 1068) ของโยฮัน เซบัสทีอัน บัค ที่แต่งขึ้นสำหรับเจ้าชายลีโอโปลด์แห่งอันฮาลท์-เคอเทิน ระหว่างปี ค.ศ. 1717 ถึง 1723
ออกุสต์ วิลเฮล์ม (1845-1908) เป็นนักไวโอลินชาวเยอรมัน เขาได้ปรับระดับเสียงเพลง จากเดิมในบันไดเสียง ดีเมเจอร์ เป็น ซีเมเจอร์ และดัดแปลงเล็กน้อย เพื่อให้สามารถเล่นเพลงนี้โดยใช้สายไวโอลิน สายจี เพียงเส้นเดียว ซึ่งเป็นที่มาของชื่อ "Air on the G String"
ผลงานชิ้นนี้ เป็นงานชิ้นแรกของบัคที่ได้รับการบันทึกเสียง บรรเลงโดยอเลกซานเดอร์ เวอร์ชไบโลวิช (Aleksandr Verzhbilovich) นักเชลโลชาวรัสเซีย ในปี ค.ศ. 1902
เกลาดิโอ ปิซาร์โร
เกลาดิโอ มิเกล ปิซาร์โร โบซิโอ (Claudio Miguel Pizarro Bosio) เกิดเมื่อวันที่ 3 ตุลาคม พ.ศ. 2521 เป็นนักฟุตบอลชาวเปรู ปัจจุบันลงเล่นให้กับสโมสรฟุตบอลไบเอิร์นมิวนิก ในตำแหน่งกองหน้า โดยเขามีจุดเด่นในการทำประตูด้วยลูกโหม่ง
ปักหลั่น
ปักหลั่น เป็นชื่อของยักษ์ตนหนึ่งในตัวละครในเรื่องรามเกียรติ์ มีหน้าที่เฝ้าสระโบกขรณีชื่อ "พันตา" ตั้งอยู่ระหว่างทางที่ทัพพระรามจะเคลื่อนทัพไปกรุงลงกา ปักหลั่นคอยดักสัตว์กินเป็นอาหาร เมื่อพบกับ หนุมาน องคต และชมพูพาน ที่มานอนหลับริมสระ จึงคิดจะกินลิงทั้สาม แต่ต่อสู้กันปักหลั่นก็แพ้ และบอกที่มาว่าของตนเดิมว่าเป็น เทวดาแต่ลักลอบเป็นชู้กับนางเกสรมาลา จึงถูกสาปมาเป็นยักษ์เฝ้าสระ แต่ถ้าได้พบกับทหารขององค์พระนารายณ์เข้าลูบกายก็จะพ้นคำสาป องคตจึงเข้าลูบหลังทำให้ พ้นคำสาปกลับไปเป็นเทวดา
ปักหลั่น อยู่ในสำนวนไทยที่ใช้เปรียบเทียบคนตัวใหญ่ว่า ใหญ่โตราวกับยักษ์ปักหลั่น
ประเทศเซนต์วินเซนต์และเกรนาดีนส์ในโอลิมปิกเยาวชนฤดูร้อน 2010
ประเทศเซนต์วินเซนต์และเกรนาดีนส์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติเซนต์วินเซนต์และเกรนาดีนส์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศเซนต์วินเซนต์และเกรนาดีนส์ไม่ได้รับเหรียญรางวัล
กรีฑา
ผลการแข่งขันดังนี้ :
ลัปเปนรันตา
ลัปเปนรันตา (Lappeenranta; Villmanstrand) เป็นนครและเทศบาลตั้งอยู่ริมฝั่งทะเลสาบไซมา ทางตะวันออกเฉียงใต้ของประเทศฟินแลนด์ อยู่ห่างจากชายแดนรัสเซียราว 30 กม. เมืองมีประชากร 73,000 คน (31 สิงหาคม 2018) ลัปเปนรันตาเป็นเมืองใหญ่เป็นอันดับ 13 ของฟินแลนด์ ลัปเปนรันตาเป็นที่รู้จักจากมหาวิทยาลัยนานาชาติอย่างมหาวิทยาลัยเทคโนโลยีลัปเปนรันตาและมหาวิทยาลัยวิทยาศาสตร์ประยุกต์ไซมา ที่ทั้งสองที่รวมกันมีนักศึกษาราว 13,000 คน จาก 68 ประเทศ ลัปเปนรันตาเป็นศูนย์กลางการค้าของฟินแลนด์ทางทิศใต้-ตะวันออก และเป็นจุดนัดพบของอียูและรัสเซีย มีระยะห่าง 215 กม. จากทั้งเฮลซิงกิและเซนต์ปีเตอส์เบิร์ก
ลัปเปนรันตาเป็นเมืองที่มีนักท่องเที่ยวมากที่สุดเป็นอันดับ 2 ของฟินแลนด์ รองจากเฮลซิงกิ
เอเชียนเกมส์ 1982
เอเชียนเกมส์ 1982 (1982 एशियाई खेल) เป็นการแข่งขัน เอเชียนเกมส์ ครั้งที่ 9 จัดขึ้นที่ นิวเดลี ประเทศอินเดีย ต้นกำเนิดกีฬาเอเชียนเกมส์ ระหว่างวันที่ 19 พฤศจิกายน ถึง 4 ธันวาคม พ.ศ. 2525 มีประเทศเข้าร่วมการแข่งขันทั้งหมด 33 ประเทศ และมีกีฬาแข่งขันทั้งหมด 21 ชนิด นักกีฬาเข้าร่วมการแข่งขัน 3,411 คน แบ่งเป็น ชาย 2,793 คน และหญิง 618 คน โดยหลังการแข่งขันกีฬาเอเชียนเกมส์ ครั้งที่ 9 สภาโอลิมปิกแห่งเอเชีย (Olympic Council of Asia หรือ OCA) ได้รับการก่อตั้งขึ้นแทนสหพันธ์กีฬาเอเชียนเกมส์ โดยมีสำนักงานถาวรอยู่ที่ประเทศคูเวต และประเทศอิสราเอล ได้ถูกตัดออกจากการเป็นสมาชิก
สรุปเหรียญการแข่งขัน
ด้านล่างนี้เป็นตารางการจัดอันดับของคณะกรรมการโอลิมปิกแห่งชาติ โดยแสดงรายชื่อประเทศที่ได้รับเหรียญทองมากที่สุด 10 อันดับแรก ได้แก่
ข้อปัญหาแฟร์มี
ในฟิสิกส์หรือการศึกษาวิศวกรรมศาสตร์ ข้อปัญหาแฟร์มี ข้อสอบแฟร์มี คำถามแฟร์มี การประมาณแฟร์มี หรือ การประมาณตามลำดับ (Fermi problem) เป็นข้อปัญหาการประมานค่าที่ออกแบบมาเพื่อสอนการวิเคราะห์เชิงมิติ (dimensional analysis) การประมาณ (approximation) และปกติแล้วข้อปัญหาเหล่านี้จะเป็นการคำนวณหลังจดหมาย เทคนิคการประมานค่านี้ถูกตั้งชื่อตามนักฟิสิกส์เอนรีโก แฟร์มีด้วยความที่เขาโด่งดังทางด้านการคำนวณเชิงประมานด้วยข้อมูลจำนวนน้อยหรือไม่มีข้อมูลเลย โดยปกติแล้วข้อปัญหาแฟร์มี มีการใช้การเดาอย่างมีเหตุผลเกี่ยวกับปริมาณและความแปรปรวนหรือขอบเขตทั้งบนและล่าง
ประวัติ
ตัวอย่าง เช่น การประมาณพลังของอาวุธนิวเคลียร์โดยเอนรีโก แฟร์มี ซึ่งแสดงให้เห็นในทรินิตี โดยมีฐานมาจากระยะทางที่กระดาษซึ่งเขาปล่อยลงจากมือตอนระเบิดถูกจุดนั้นเคลื่อน  แฟร์มีได้ประมาณว่าแรงเท่ากับ 10 กิโลตันของทีเอ็นที ขณะที่ตัวเลขที่แท้จริงอยู่ที่ประมาณ 20 กิโลตัน
ตัวอย่าง
ต้นแบบข้อปัญหาแฟร์มีได้แก่คำถามที่ว่า  "เมืองชิคาโกมีนักตั้งเสียงเปียนโนอยู่ทั้งหมดกี่คน" คำตอบทั่วไปของคำถามนี้มีการคูณค่าโดนประมาณหลายค่าซึ่งจะให้คำตอบที่ถูกหากค่าที่ประมาณนั้นใกล้เคียงกับค่าจริง เช่น เราสามารถตั้งสมมติฐานดังนี้ จากสมมติฐานเหล่านี้ เราสามารถคำนวณจำนวนครั้งของการตั้งเสียงเปียนโดนในเมืองชิคาโกในเวลาหนึ่งปีได้ เราสามารถคำนวณในลักษณะเดียวกันเพื่อหาจำนวนครั้งซึ่งนักตั้งเสียงเปียนโนตั้งเสียงในเวลาหนึ่งปี หากหารจะได้ จำนวนนักตั้งเสียงเปียนโนในเมืองชิคาโกคือประมาณ 290
ตัวอย่างอันโด่งดังของการประมาณคล้ายข้อปัญหาแฟร์มีได้แก่สมการของเดรก ซึ่งถูกคิดมาเพื่อใช้ประมาณจำนวนของ	อารยธรรมในกลุ่มดาวกาแล็กซี คำถามพื้นๆอย่างคำถามที่ว่า หากอารยธรรมที่ว่านั้นมีจำนวนซึ่งมีนัยสำคัญ พวกเราถึงไม่เคยพบเจอกับอารยธรรมอื่นเลย ถูกเรียกว่าปฏิทรรศน์ของแฟร์มี (Fermi paradox)
ประโยชน์และขอบเขต
นักวิทยาศาสตร์มักใช้การประมาณแฟร์มีเพื่อประมาณค่าของคำตอบก่อนใช้วิธีที่ละเอียดอ่อนมากกว่าเพื่อหาคำตอบ เพื่อประโยชน์ในการตรวจทานคำตอบ แม้การประมาณส่วนใหญ่จะไม่ถูกต้องซะทีเดียว มันเป็นการคำนวณง่าย ๆ ที่ช่วยหาข้อผิดพลาด และหาสมมติฐานที่ผิดพลาดหากคำตอบนั้นไม่ใกล้เคียงกับที่คาดการไว้  ในทางตรงกันข้ามการคำนวณที่แม่นยำอาจมีความซับซ้อนทำให้มีการคาดหมายว่าคำตอบที่ได้นั้นจะถูกอย่างแน่นอน ตัวเลขและขั้นตอนที่เยอะกว่าอาจบดบังข้อผิดพลาดที่มีความสำคัญได้ ไม่ว่าจะเป็นในการคำนวณหรือสมมติฐานของสมการเหล่านั้น คำตอบอาจถูกมองว่าถูกเพราะมันมาจากสูตรทางคณิตศาสตร์ซึ่งคาดว่าจะให้ผลลัพธ์ที่ดี หากไม่มีขอบเขตหรือหลักในการเทียบแล้ว เป็นการยากที่จะรู้ได้ว่าคำตอบนั้นถูกต้องหรือเยอะหรือน้อยไป การประมาณแฟร์มีเป็นวิธีที่ง่ายและรวดเร็วในการสร้างขอบเขตของหลักอ้างอิงสำหรับผลที่คาดการไว้ และสร้างบริบทสำหรับผลลัพธ์
ตราบใดที่สมมติฐานเริ่มต้นนั้นสมเหตุสมผล ผลลัพธ์ที่ได้จะให้คำตอบใกล้เคียงกับคำตอบที่ถูก หรืออย่างน้อยก็สามารถเป็นฐานของความเข้าใจคำตอบนั้น ๆ   ตัวอย่างเช่น หากการประมาณพบว่าควรมีนักตั้งเสียงเปียนโนหนึ่งร้อยคน ทว่าคำตอบที่แท้จริงคือหลายพันคน คุณจะรู้ว่าคุณควรหาเหตุผลว่าทำไมผลที่ได้จึงห่างจากการประมาณ
แหล่งค้นคว้าอื่น
มีบทเรียนระดับมหาวิทยาลัยอยู่หลายบทเรียนซึ่งสอนเกี่ยวกับการประมาณและคำตอบของข้อปัญหาแฟร์มี เครื่องมือสำหรับบทเรียนเหล่านี้เป็นแหล่งข้อมูลอันดีสำหรับตัวอย่างอื่นๆ ของข้อปัญหาแฟร์มี และยุทธวิธีในการหาคำตอบ
สุลต่านแห่งรัฐกลันตัน
สุลต่านแห่งรัฐกลันตัน เริ่มต้นเมื่อปี ค.ศ. 1886 สุลต่านองค์ปัจจุบันคือ สุลต่านมูฮัมมัด ฟาริส เปตรา ดำรงตำแหน่งสุลต่าน เมื่อวันที่ 13 กันยายน ค.ศ. 2010
โมบีล (รัฐแอละแบมา)
โมบีล (Mobile) เป็นศูนย์กลางการปกครองของเทศมณฑลโมบีล รัฐแอละแบมา สหรัฐอเมริกา ประชากรภายในเขตเมืองมีจำนวน 195,111 คน ตามสำมะโนสหรัฐ ค.ศ. 2010 ทำให้เป็นเมืองที่มีประชากรมากเป็นอันดับ 3 ในรัฐแอละแบมา มากที่สุดในเทศมณฑลโมบีล และเป็นเขตเมืองที่ใหญ่ที่สุดบนชายฝั่งอ่าวเม็กซิโก ในบรรดาเมืองที่อยู่ระหว่างนิวออร์ลีนส์ รัฐลุยเซียนา, และเซนต์ปีเตอส์เบิร์ก รัฐฟลอริดา
ประเทศซูรินามในโอลิมปิกเยาวชนฤดูร้อน 2010
ประเทศซูรินาม เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติซูรินามเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 4 ชนิดกีฬา ผลการแข่งขันครั้งนี้ประเทศซูรินามไม่ได้รับเหรียญรางวัล
กรีฑา
ผลการแข่งขันดังนี้ :
แม่
แม่ หรือ มารดา เป็นคำที่เรียกผู้ให้กำเนิด และโดยทั่วไป คือ แม่ที่เป็นบุคคลสำคัญของครอบครัวแบบ พ่อ-แม่-ลูก ในเชิงจริยธรรมยึดถือให้แม่เป็นผู้มีพระคุณต่อลูกเพราะเป็นผู้ให้กำเนิด
สุจิตต์ วงษ์เทศ นักวิชาการผู้เชี่ยวชาญด้านประวัติศาสตร์ ได้ระบุถึงคำว่า แม่ ในวัฒนธรรมไทยไว้ว่า แม่ เป็นคำร่วมที่พบในวัฒนธรรมร่วมของสุวรรณภูมิซึ่งรวมถึงวัฒนธรรมไทย (ในที่นี้หมายถึงวัฒนธรรมร่วมบนคาบสมุทรอินโดจีน) ออกเสียงต่างกันบ้าง ใกล้เคียงกันบ้าง เช่น ในภาษาเขมรใช้คำว่า เม เป็นต้น แต่มีความหมายรวมเหมือนกันหมด คือ ผู้เป็นใหญ่, หัวหน้า, ประธาน ฯลฯ นอกจากนี้ภาษาตระกูลไทย-ลาว ยกย่องลำน้ำใหญ่เป็น "แม่" เช่น ภาคกลางและภาคใต้เรียก แม่น้ำ เช่น แม่น้ำเจ้าพระยา ในขณะที่ภาคเหนือและภาคอีสานเรียก น้ำแม่ เช่น น้ำแม่ปิง น้ำแม่ลาว น้ำแม่กก น้ำแม่อิง สังเกตได้จากมีข้อสันนิษฐานหนึ่งว่าชื่อแม่กลองจะเรียกตามประเพณีลาวว่าน้ำแม่กลองมาก่อน แล้วปรับเปลี่ยนเรียกสมัยหลังว่า แม่น้ำแม่กลอง
ในเชิงวัฒนธรรม แม่มักจะมาคู่กับการยกย่องโดยเฉพาะความรักของแม่ที่มีต่อลูกที่มักพบในวรรณคดีไทยหลายเรื่อง เช่น มีบทประพันธ์แปลเกี่ยวกับความรักของแม่ของพระราชธรรมนิเทศ ไว้ดังนี้
"ในโลกอันหนาวทรวงลวงหลอกนี้
ช่างไม่มีธารรักอันศักดิ์สิทธิ์
ที่ซึมซาบดื่มด่ำอมฤต
เหมือนในจิตของแม่รักแท้จริง"
เจ้าหญิงเฮ็นรีเอ็ทเทอแห่งเชอไนช์-คาโรลัท
เจ้าหญิงเฮ็นรีเอ็ทเทอแห่งเชอไนช์-คาโรลัท (Henriette Hermine Wanda Ida Luise Prinzessin von Schönaich-Carolath) ประสูติเมื่อวันที่ 25 พฤศจิกายน ค.ศ. ค.ศ. 1918 เป็นพระธิดาพระองค์สุดท้องใน เจ้าชายโยฮัน เกออร์คแห่งเชอไนช์-คาโรลัท และ เออร์มิน ร็อยส์แห่งเกรซ โดยหลังจากที่พระบิดาสิ้นพระชนม์ในปี ค.ศ. 1920 พระมารดาของพระนางได้อภิเษกสมรสครั้งที่สองในปี ค.ศ. 1922 กับ จักรพรรดิวิลเฮ็ล์มที่ 2 แห่งเยอรมนี โดยพระมารดามีพระบุตร 5 พระองค์ แต่พระมารดาทรงตัดสินพระทัยที่จะทรงนำเจ้าหญิงเฮ็นรีเอ็ทเทอ มาเลี้ยงดู ณ เมืองดอร์น โดย จักรพรรดิวิลเฮ็ล์มที่ 2 ทรงไม่ขอยุ่งเกี่ยวกับบรรดาพระบุตรทั้ง 4 ของพระวรราชชายาพระองค์ที่ 2 ยกเว้นพระนาง เนื่องจาก จักพรรดิวิลเฮ็ล์ม ทรงรู้สึกรักใคร่เอ็นดูพระนางเป็นพิเศษ โดยทุกเช้า พระนางมีหน้าที่คอยถวายพระสุธารส (กาแฟ) ให้องค์จักรพรรดิ ซึ่งเป็นสมเด็จพระราชบิดาเลี้ยง
เจมส์ สจวร์ต
เจมส์ เมตแลนด์ สจวร์ต (James Maitland Stewart; 20 พฤษภาคม ค.ศ. 1908 – 2 กรกฎาคม ค.ศ. 1997) เป็นที่รู้จักกันในชื่อ จิมมี สจวร์ต (Jimmy Stewart) เป็นนักแสดงชาวอเมริกัน เขาได้รับการเสนอชื่อเข้าชิงรางวัลออสการ์ 5 ครั้ง แต่ชนะเพียงครั้งเดียวในภาพยนตร์เรื่อง The Philadelphia Story (1940) และได้รับรางวัลเกียรติยศความสำเร็จในภาพยนตร์และละครโทรทัศน์จากรางวัลออสการ์ในปี ค.ศ. 1985 สจวร์ตอยู่ในอันดับ 3 ใน 100 ของนักแสดงชายที่เยี่ยมที่สุดตลอดกาลในยุคทองของฮอลลีวูด โดยการจัดอันดับของสถาบันภาพยนตร์อเมริกัน เขายังมีบทบาทสำคัญในเมโทร-โกลวิน-เมเยอร์จากการเซ็นสัญญาเป็นดาราในภาพยนตร์ นอกจากนี้เขายังมีอาชีพเป็นทหารสังเกตการณ์และเป็นหนึ่งในทหารผ่านศึกสงครามโลกครั้งที่สองและสงครามเวียดนาม ผู้ดำรงตำแหน่งพลจัตวาในกองทัพอากาศสหรัฐอเมริกากองหนุนฝ่ายทหารอากาศ
พุทธเทพ ภัฏฏาจารย์
พุทธาเทพ ภัฏฏาจารย์ (อักษรโรมัน: Buddhadeb Bhattacharjee, เกิด 1 มีนาคม 1944) เป็นนักการเมืองและอดีตสมาชิกโปลิตบูโรพรรคคอมมิวนิสต์มาร์กซิสต์อินเดีย อดีตมุขยมนตรีรัฐเบงกอลตะวันตกจากปี 2000 ถึง 2011
ภัฏฏาจารย์เคยเป็นสมาชิกสภานิติบัญญัติเขตเลือกตั้งชทวปุระเป็นเวลา 24 ปี จนสิ้นสุดวาระในปี 2011 หลังแพ้ให้กับมุขยมนตรี มาณิษ คุปตะ ใน[2011 West Bengal state assembly election|การเลือกตั้งปี 2011]] เขาเป็นมุขยมนตรีรัฐเบงกอลตะวันตกคนที่สองที่แพ้หารเบือกตั้งในเขตเลือกตั้งของตน คนแรกคือปรฟุลละ จันทรเสน ในปี 1967
ขณะดำรฝตำแหน่งมุขยมนตรีรัฐ เขาเคยมีความพยายามในการทำให้รัฐเป็นอุตสาหกรรมมากขึ้น, เคยตกอยู่ในข้อพิพาทที่ดินในสิงคุร, เหตุการณ์ที่นันทิคราม, และเหตุการณ์ที่เนตาอี (Netai)
ศรีสว่างวงศ์ บุญจิตราดุลย์
ท่านหญิงศรีสว่างวงศ์ บุญจิตราดุลย์ (เดิม: หม่อมเจ้าศรีสว่างวงศ์ ยุคล; ประสูติ 17 สิงหาคม พ.ศ. 2489) เป็นพระธิดาในพลตรีพระเจ้าวรวงศ์เธอ พระองค์เจ้าเฉลิมพลทิฆัมพร ประสูติแต่หม่อมทองแถม ยุคล ณ อยุธยา
ประวัติ
หม่อมเจ้าศรีสว่างวงศ์ ยุคล เป็นพระธิดาในพลตรีพระเจ้าวรวงศ์เธอ พระองค์เจ้าเฉลิมพลฑิฆัมพร ประสูติแต่หม่อมทองแถม ยุคล ณ อยุธยา (สกุลเดิม ประยุรโต) เมื่อวันที่ 17 สิงหาคม พ.ศ. 2489 มีเจ้าน้องร่วมหม่อมมารดาเดียวกันองค์เดียว คือ พลเอกหม่อมเจ้าเฉลิมศึก ยุคล ทรงสำเร็จการศึกษาระดับชั้นมัธยมศึกษาที่โรงเรียนเตรียมอุดมศึกษา (ตอ. 26) และระดับปริญญาตรีจากคณะรัฐศาสตร์ จุฬาลงกรณ์มหาวิทยาลัย ต่อมาหม่อมเจ้าศรีสว่างวงศ์ ยุคล ได้ขอพระราชทานกราบบังคมทูลลาออกจากฐานันดรศักดิ์แห่งพระราชวงศ์ เมื่อวันที่ 20 ธันวาคม พ.ศ. 2521 เพื่อสมรสกับศักดา บุญจิตราดุลย์ มีบุตรและธิดา 2 คน ได้แก่
ศรีสว่างวงศ์ บุญจิตราดุลย์ เป็นผู้แทนพระองค์สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ไปปฏิบัติกรณีกิจอยู่บ่อยครั้ง เช่น ไปในการบำเพ็ญพระกุศลอุทิศถวายพระบาทสมเด็จพระมงกุฎเกล้าเจ้าอยู่หัว ณ พระอุโบสถวัดบวรนิเวศราชวรวิหาร เมื่อวันที่ 26 พฤศจิกายน พ.ศ. 2553
นอกจากนี้ศรีสว่างวงศ์ บุญจิตราดุลย์ ยังได้ถวายงานใต้เบื้องพระยุคลบาทพระบาทสมเด็จพระเจ้าอยู่หัวมาโดยตลอดถึงรัชกาลปัจจุบัน อาทิเช่น
วันพฤหัสบดีที่ 7 เมษายน พุทธศักราช 2559 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อมให้ หม่อมเจ้าหญิงศรีสว่างวงศ์ บุญจิตราดุลย์ เป็นผู้แทนพระองค์ไปในการพระราชพิธีบวงสรวงพระสยามเทวาธิราช ณ พระที่นั่งไพศาลทักษิณ ในพระบรมมหาราชวัง
ในพระราชพิธีพระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร ปี พ.ศ. 2560 ได้ทรงร่วมเดินในริ้วขบวนอิสริยศ ริ้วขบวนที่ 2 พร้อมด้วยหม่อมเจ้า 4 องค์ คือ พลเอก หม่อมเจ้าเฉลิมศึก ยุคล, ร้อยเอกหม่อมเจ้านวพรรษ์ ยุคล, ศรีสว่างวงศ์ บุญจิตราดุลย์ และหม่อมเจ้านภดลเฉลิมศรี ยุคล
เมื่อวันที่ 15 เมษายน พ.ศ. 2560 ศรีสว่างวงศ์ บุญจิตราดุลย์เป็นประธานในพิธีตักบาตรเนื่องในพระราชพิธีสงกรานต์ โดยสมเด็จพระเจ้าอยู่หัว ทรงพระกรุณาโปรดเกล้าฯให้เจ้าพนักงานนิมนต์พระสงฆ์ 150 รูป เข้าไปรับพระราชทานบิณฑบาต ที่วัดพระศรีรัตนศาสดาราม ในพระบรมมหาราชวัง
ในปี พ.ศ. 2563 ที่วัดพระศรีรัตนศาสดาราม ในพระบรมมหาราชวัง พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ศรีสว่างวงศ์ บุญจิตราดุลย์ เป็นประธานในพิธีตักบาตรพระสงฆ์ 50 รูป ที่ทรงพระกรุณาโปรดเกล้าโปรดกระหม่อมให้เจ้าพนักงานนิมนต์พระสงฆ์จากวัดพระเชตุพนวิมลมังคลารามราชวรมหาวิหาร, วัดราชบพิธสถิตมหาสีมารามราชวรวิหาร, วัดมหาธาตุยุวราชรังสฤษฎิ์ราชวรมหาวิหาร, วัดสุทัศนเทพวรารามราชวรมหาวิหาร และวัดราชประดิษฐสถิตมหาสีมารามราชวรวิหาร เข้าไปรับพระราชทานอาหารบิณฑบาตบริเวณวัดพระศรีรัตนศาสดาราม ในพระบรมมหาราชวัง และในเทศกาลเข้าพรรษา ประจำปี 2563 พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ศรีสว่างวงศ์ บุญจิตราดุลย์ ไปในการพระราชพิธีทรงบำเพ็ญพระราชกุศล ตามที่พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม ให้เจ้าพนักงานนิมนต์พระสงฆ์ 50 รูป จากวัดต่าง ๆ เข้าไปรับพระราชทานอาหารบิณฑบาตรของหลวง ตามราชประเพณี ในพระบรมมหาราชวัง
มะกอกฝรั่ง
มะกอกฝรั่ง, มะกอกหวาน หรือ มะกอกดง เป็นไม้ยืนต้นเขตร้อนขนาดกลาง ใบประกอบ ดอกช่อ ดอกย่อยสีเหลืองอ่อน มีขนาดเล็ก ผลกลมรี สีเขียวเข้ม พอแก่สีจะอ่อนลง เนื้อมีรสมัน เปรียวอมหวาน ติดผลตลอดปี มีชื่อเรียกแตกต่างกันมากมาย เช่น พอมซิเทย์ (pomsitay) ในตรินิแดดและโตเบโก, ปอมซีแตร์ (pomme cythère) ในดอมินีกา, กัวเดอลุป และมาร์ตีนิก, มันซานาเดโอโร (manzana de oro) ในสาธารณรัฐโดมินิกัน, จูนพลัม (June plum) ในเบอร์มิวดาและจาเมกา, ยูปลอน (yuplón) ในคอสตาริกา, โฮโบอินดิโอ (jobo indio) ในเวเนซุเอลา, โกลเดนแอปเปิล (golden apple) ในบาร์เบโดสและกายอานา, กาฌา-มังกา (caja-manga) ในบราซิล, กว๋าก๊อก (quả cóc) ในเวียดนาม และ เกอดนดง (kedondong) ในอินโดนีเซีย
การใช้ประโยชน์
มะกอกฝรั่งนิยมกินเป็นผลไม้สดและใช้ทำน้ำมะกอกฝรั่ง ในมาเลเซียและอินโดนีเซียนิยมกินกับกะปิ เป็นส่วนผสมในโรจะก์ (อาหารพื้นเมืองของมาเลเซียและสิงคโปร์ คล้ายยำผลไม้หรือส้มตำผลไม้) ในฟิจิใช้ทำแยม ในซามัวและตองงาใช้ทำ otai ในชวาตะวันตกนำใบอ่อนไปทำ pepes ในเวียดนามนิยมรับประทานผลดิบ โดยหั่นเป็นชิ้นบาง กินกับเกลือ น้ำตาล พริกสดหรือกะปิ ในจาเมกา กินผลสดโดยนำไปคลุกเกลือ หรือทำเป็นน้ำผลไม้โดยเติมน้ำตาลและขิง
พรรคสหประชาธิปไตย
ประวัติ
พรรคสหประชาธิปไตย ได้จดทะเบียนตามพระราชบัญญัติพรรคการเมือง พ.ศ. 2524 ลำดับที่ 14/2526 โดยได้จดทะเบียนก่อตั้งเมื่อวันที่ 10 มกราคม พ.ศ. 2526 ในนาม "พรรคสยามประชาธิปไตย" ซึ่งทางพรรคเกิดมาจากการรวมตัวกันของเหล่า ส.ส. ภาคต่างๆ ที่ไม่ได้สังกัดพรรคซึ่งลงรับเลือกตั้งเมื่อ 22 เมษายน พ.ศ. 2522 โดยมีพันเอก พล เริงประเสริฐวิทย์ เป็นหัวหน้าพรรคและดร. มั่น พัธโนทัย เป็นเลขาธิการพรรคคนแรก
ต่อมา ทางพรรคได้เปลี่ยนชื่อเป็น พรรคสหประชาธิปไตยเมื่อวันที่ 19 พฤษภาคม พ.ศ. 2529
การเลือกตั้ง
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ได้ 5 ที่นั่ง
มิโอริ โอคุโบะ
มิโอริ โอคุโบะ (เกิด 30 กันยายน พ.ศ. 2541) ชื่อเล่น มิโอริ (みおり) เป็นไอดอลวงบีเอ็นเคโฟร์ตีเอต (BNK48) อีกทั้งยังเป็นรองกัปตันและสมาชิกของทีมบีทรี (Team BⅢ)
ประวัติ
มิโอริเกิดเมื่อวันที่ 30 กันยายน พ.ศ. 2541 ที่เมืองอิบารากิ ประเทศญี่ปุ่น ต่อมาใน พ.ศ. 2551 ย้ายเข้ามาอยู่ประเทศไทยพร้อมครอบครัว เนื่องจากหน้าที่การงานของครอบครัว มิโอริเป็นลูกสาวคนเล็กจากพี่น้องทั้งหมด 3 คน มิโอริสำเร็จการศึกษาระดับมัธยมศึกษาจาก The American School of Bangkok (ASB) และสำเร็จการศึกษาระดับปริญญาตรีจากสาขา Innovative Media Production (หลักสูตรนานาชาติ) คณะนิเทศศาสตร์ มหาวิทยาลัยกรุงเทพ
ไอดอล
มิโอริเป็นสมาชิกรุ่นที่ 1 ของวงบีเอ็นเคโฟร์ตีเอต ในปี พ.ศ. 2560 มิโอริได้รับเลือกเป็นสมาชิกของทีมบีทรี (Team BⅢ) และในปี พ.ศ. 2562 ได้มีการสับเปลี่ยนสมาชิกทีม ผลปรากฏว่ามิโอริก็ยังคงอยู่ในทีมบีทรีเช่นเดิม ต่อมาในปี พ.ศ. 2565 มิโอริได้รับเลือกให้เป็นรองหัวหน้าทีมบีทรีคนใหม่ ต่อจาก เจนนิษฐ์ โอ่ประเสริฐ โดยจะเริ่มทำหน้าที่ในปี พ.ศ. 2566
ทีมบีทรีจะแสดงใน BNK48 Campus ที่มีที่ตั้งอยู่ที่ชั้น 4 ห้างสรรพสินค้าเดอะมอลล์บางกะปิ ซึ่งมีรายละเอียดสเตจดังต่อไปนี้ 15 มิถุนายน พ.ศ. 2561 มิโอริได้ลงสมัครในงานเลือกตั้งเซ็มบัตสึประจำซิงเกิลที่ 53 ของวงเอเคบีโฟร์ตีเอต ซึ่งถือเป็นครั้งแรกที่เปิดโอกาสให้สมาชิกวงใน 48 กรุ๊ป ทั้งหมดได้ลงเลือกตั้งและร่วมทำเพลงกับวงพี่สาวได้ ซึ่งผลของงานเลือกตั้งครั้งนี้ มิโอริไม่ได้ติดอันดับอยู่ใน 100 คน (Unranked) 14 มกราคม พ.ศ. 2562 มิโอริได้รับเชิญเข้าร่วมงานบรรลุนิติภาวะ (ซึ่งชาวญี่ปุ่นจะจัดขึ้นเพื่อเฉลิมฉลองให้หนุ่มสาวที่อายุครบ 20 ปีบริบูรณ์) ร่วมกับสมาชิกของวงเอเคบีโฟร์ตีเอตที่มีอายุครบ 20 ปีบริบูรณ์ ณ ศาลเจ้าคันดะ กรุงโตเกียว ประเทศญี่ปุ่น 26 มกราคม พ.ศ. 2562 งานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 มิโอริได้รับคะแนนอยู่ในอันดับที่ 20 (9,915 คะแนน) ซึ่งส่งผลทำให้มิโอริได้เป็นสมาชิกของเพลงรองในซิงเกิลที่ 6 "ก็เพราะว่าชอบเธอ" และมีโอกาสยืนในตำแหน่งแถวหน้าของเพลงนี้อีกด้วย 19 เมษายน พ.ศ. 2563 งานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 9 มิโอริได้รับคะแนนอยู่ในอันดับที่ 27 (4,151 คะแนน) ซึ่งส่งผลทำให้มิโอริได้เป็นสมาชิกของเพลงรองในซิงเกิลที่ 9 "Hashire! Penguin (วิ่งไปสิ...เพนกวิน)"
9 เมษายน พ.ศ. 2565 งานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 12 มิโอริได้รับคะแนนอยู่ในอันดับที่ 15 (16,579.73 Tokens) ซึ่งส่งผลทำให้มิโอริได้เป็น Senbatsu เพลงหลักของซิงเกิลที่ 12 "Believers"
9 เมษายน พ.ศ. 2566 จากงานเป่ายิ้งฉุบเลือกเซ็มบัตสึ บีเอ็นเคโฟร์ตีเอต ประจำปี 2566 ซึ่งเป็นการจัดการแข่งขัน "เป่ายิ้งฉุบ" เพื่อเลือกเซ็มบัตสึในอัลบั้มที่ 4 ของวง BNK48 นั้น มิโอริได้มีการเป่ายิ้งฉุบทั้งหมด 2 รอบ โดยในรอบที่ 1 มิโอริเป่ายิ้งฉุบชนะ ทูแบม CGM48 (พิชชาพร วัฒนาทองทิน) และในรอบที่ 2 มิโอริเป่ายิ้งฉุบชนะ นิว BNK48 (ชัญญาภัค นุ่มประสพ) ซึ่งส่งผลทำให้มิโอริได้เป็นเซ็มบัตสึ ต่อจากนั้น ได้เป่ายิ้งฉุบเพื่อลุ้นเข้ารอบเป็น Janken Queen กับ ฟ้อนด์ BNK48 (ณัฐทิชา จันทรวารีเลขา) ผลออกมาก็คือ มิโอริแพ้ฟ้อนด์ จึงต้องมารอแข่งขันอีกครั้ง เพื่อหาตำแหน่งลำดับ Position ในเพลง ซึ่งผลออกมาว่า มิโอริอยู่ในตำแหน่งลำดับที่ 14 ในอัลบั้มที่ 4 นี้
ละครเวที
มิโอริมีโอกาสได้รับเลือกให้เป็นเซ็มบัตสึของ “Gekidan Renacchi Sousenkyo” หรืองานเลือกตั้งของเรนัจจิ (Kato Rena) จากการออดิชันร่วมกับสมาชิกคนอื่น ๆ ใน 48 Group ซึ่งมิโอริเป็นสมาชิกนอกเกาะญี่ปุ่นเพียงคนเดียวที่ได้รับเลือกในครั้งนี้ จากโอกาสในครั้งนี้ ทำให้มิโอริได้มีโอกาสไปแสดงละครเวทีร่วมกับสมาชิกรุ่นพี่จาก 48 Group ละครเวทีที่มิโอริได้ไปแสดงคือเรื่อง Romeo and Juliet (ロミオ＆ジュリエット) โดยรับบทเป็น เบนโวลิโอ (ベンヴォーリオ) จากทีม 白組(Shirogumi) / White Team ซึ่งทำการแสดงในวันที่ 9-13 พฤษภาคม 2561 ที่โรงละคร AiiA 2.5 Theater Tokyo ที่กรุงโตเกียว ประเทศญี่ปุ่น
ผู้กำกับ (Producer)
ในอัลบั้ม JABAJA ซึ่งเป็นอัลบั้มที่ 2 ของวง มิโอริมีโอกาสได้รับหน้าที่เป็น Producer กำกับ Music Video ของเพลง Reborn ร่วมกับ วฑูศิริ ภูวปัญญาศิริ (ก่อน) ซึ่งเผยแพร่ทาง Youtube เมื่อวันที่ 10 สิงหาคม พ.ศ. 2562
อักษรจีนตัวเต็ม
อักษรจีนตัวเต็มได้ใช้เป็นอักษรทางการใน สาธารณรัฐจีน (ไต้หวัน) ฮ่องกง มาเก๊า และชุมชนชาวจีนโพ้นทะเลบางชุมชน
ที่ต้องเรียกว่าอักษรจีนตัวเต็ม หรืออักษรจีนดั้งเดิม ก็เพื่อให้แตกต่างจากอักษรจีนมาตรฐานอีกรูปแบบหนึ่งที่ใช้ในปัจจุบัน นั่นคือ อักษรจีนตัวย่อ ซึ่งประดิษฐ์และเริ่มใช้โดยรัฐบาลพรรคคอมมิวนิสต์จีนของ สาธารณรัฐประชาชนจีน (จีนแผ่นดินใหญ่) ใน พ.ศ. 2492 อักษรจีนตัวย่ออย่างแพร่หลาย ส่วนอักษรจีนตัวย่อ ใช้กันใน สาธารณรัฐประชาชนจีน สิงคโปร์ และชุมชนชาวจีนโพ้นทะเลบางชุมชนที่เริ่มตั้งชุมชนหลังการใช้อักษรจีนตัวย่ออย่างแพร่หลาย อย่างไรก็ตาม ชาวไทยเชื้อสายจีนส่วนมากยังคงใช้อักษรจีนตัวเต็มเป็นหลัก แต่สำหรับการสอนภาษาจีนตามสถานศึกษาในประเทศไทยส่วนมากจะใช้อักษรจีนตัวย่อ เพื่อให้เป็นแบบแผนเดียวกันกับสาธารณรัฐประชาชนจีน
วิวัฒนาการ
หลักฐานที่เก่าแก่ที่สุดของอักษรจีนพบหลักฐานปรากฏมาจากแหล่งโบราณคดีปั้นปอ ของทางตะวันตกเฉียงเหนือของประเทศจีน สามารถนับย้อนหลังกลับไปได้กว่า 5,000 ปี โดยอยู่ในรูปของอักษรภาพที่สลักเป็นลักษณะรูปวงกลมเสี้ยวพระจันทร์และภูเขาห้ายอดบนเครื่องปั้นดินเผา ซึ่งนับเป็นยุคต้นของศิลปะการเขียนอักษรจีน    อักษรภาพที่เก่าแก่ที่สุดในจีน ต่อมาเป็นที่เรียกกันว่า อักษรจารึกบนกระดูกสัตว์ หรือ  (甲骨文) เป็นอักษรที่ใช้มีดแกะสลักหรือจารึกลงบนกระดองเต่าหรือกระดูกสัตว์ ปรากฏแพร่หลายใน เมื่อ 1,300–1,100 ปีก่อนคริสตกาล อักษรที่จารึกบนกระดูกสัตว์ได้พัฒนาไปเป็นอักษรหลอมหรือจารึกบนโลหะหรืออักษรโลหะ หรือจินเหวิน (金文) เป็นอักษรที่ใช้ในสมัยซางต่อเนื่องถึงราชวงศ์โจว (1,100 – 771 ปีก่อนคริสต์ศักราช) มีชื่อเรียกอีกอย่างหนึ่งว่า ‘จงติ่งเหวิน’ (鐘鼎文) หมายถึงอักษรที่หลอมลงบนภาชนะทองเหลืองหรือสำริด เนื่องจากตัวแทนภาชนะสำริดในยุคนั้นได้แก่ ‘ติ่ง’ซึ่งเป็นภาชนะคล้ายกระถางมีสามขา
ต่อมาได้มีการพัฒนาไปเป็น (大篆) ซึ่งอักษรต้าจ้วนเป็นอักษรจีนที่ใช้ตั้งแต่ยุคปลาย เกือบเข้ายุคประมุของค์สุดท้ายของโจวตะวันตก จนถึง
อักษรจีนได้มีวิวัฒนาการต่อเนื่องมาถึงในสมัย ในรัชสมัย เสนาบดี ได้เปลี่ยนแปลงรูปแบบอักษรโดยย่ออักษรจีนมาเป็นอักษรชุดใหม่ที่เรียกว่)โดยย่ออักษรจีนต้าจ้วน อักษรจีนแบบเสี่ยวจ้วนที่เสนาบดีหลี่ซือประดิษฐ์ถูกประกาศใช้อย่างเป็นทางการสมัยจักรพรรดิจิ๋นซี
หลังจากจักรพรรดิจิ๋นซีผนวก6รัฐเข้ากับรัฐฉิน ออกราชโองการให้ดินแดนที่เคยเป็นรัฐทั้ง 6 เปลี่ยนมาใช้อักษรแบบเดียวกันหมด ทุกรัฐต้องใช้อักษรเหมือนกัน โดยใช้เสี่ยวจ้วนที่เสนาบดีหลี่ซือประดิษฐ์ขึ้นใหม่ ก่อนหน้าที่มีอักษรเสี่ยวจ้วน คนจีนใช้อักษรต้าจ้วนเป็นหลัก
ในสมัยจักรพรรดิจิ๋นซี มีทาสคนนึงนามว่า เฉิงเหมี่ยว (程邈) ประดิษฐ์อักษรชุดหนึ่ง ซึ่งภายหลังอักษรนี้ถูกใช้คู่กับเสี่ยวจ้วนในสมัยราชวงศ์ฉิน และเป็นแบบอักษรมาตรฐานในสมัยราชวงศ์ฮั่นจนถึงยุค อักษรชุดใหม่ที่ทาสผู้นี้ประดิษฐ์เรียกว่า ลี่ซู (隸書) อักษรลี่ซูพบหลักฐานตั้งแต่สมัยจ้านกั๋ว แต่พบไม่มาก ต่อมาเฉิงเหมี่ยวประดิษฐ์อักษรชุดนี้เพิ่มจนเป็นอักษรที่ใช้คู่กับอักษรเสี่ยวจ้วนของเสนาบดีหลี่ซือ
หลังจากราชวงศ์ฉินถูกโค่นโดย (劉邦) หลิวปังก่อตั้ง อักษรลี่ซูที่ใช้ในสมัยราชวงศ์ฉินเป็นอักษรจีนมาตรฐานที่ใช้ในยุคราชวงศ์ฮั่นจนถึงยุค
ต่อมาอักษรลี่ซูได้พัฒนาไปเป็น ซึ่งเป็นอักษรแบบเส้นสัญลักษณ์ที่ประกอบกันขึ้น ภายใต้กรอบสี่เหลี่ยม หลุดพ้นจากรูปแบบอักษรภาพของตัวอักขระยุคโบราณอย่างสิ้นเชิง อักษรข่ายซูมีต้นกำเนิดในยุคปลายราชวงศ์ฮั่นตะวันออก ภายหลังราชวงศ์วุ่ยจิ้น (สามก๊ก) (คริสต์ศักราช 220 – 316) ได้รับความนิยมอย่างแพร่หลาย จากการก้าวเข้าสู่ขอบเขตขั้นก้าวพ้นจากข้อจำกัดของลายเส้นที่มาจากการแกะสลัก เมื่อถึง (คริสต์ศักราช 618 – 907) จึงก้าวสู่ยุคทองของอักษรข่ายซูอย่างแท้จริง อักษรข่ายซูยังเป็นอักษรมาตรฐานของอักษรจีนจวบจนปัจจุบัน
ในสมัยราชวงศ์หมิงได้มีการรวบรวมแบบอักษรจีนดั้งเดิมที่สืบมาจากอักษรข่ายซูไว้ใน ที่จดบันทึกเกี่ยวกับศาสตร์วิชาต่างๆ จนถึงสมัย ในรัชสมัย ได้มีการทำพจนานุกรมรวบรวมอักษรจีนขึ้นอย่างเป็นระบบหรือที่เรียกว่า  อักษรจีนได้สืบทอดการใช้จนมาถึงยุค ได้ใช้เป็นอักษรทางการหรือเรียกว่า อักษรจีนตัวเต็ม การใช้อักษรจีนตัวเต็มอย่างเป็นทางการได้ยุติลงเมื่อรัฐบาลแห่งสาธารณรัฐจีนแพ้ ทำให้ปกครองแผ่นดินใหญ่แทนและสถาปนาขึ้น ในยุครัฐบาลคอมมิวนิสต์ได้ประกาศใช้ตัวที่เตรียมมา ส่วนฝ่ายสาธารณรัฐจีนที่ไปไต้หวันก็ยังคงรักษารูปแบบอักษรจีนตัวเต็มไว้เป็นอักษรทางการและต่อต้านการใช้อักษรจีนตัวย่อ
ข้อถกเถียงเกี่ยวกับการเรียกชื่อ
ชาวจีนแต่ละที่จะเรียกชื่ออักษรจีนตัวเต็มนี้ต่างกัน รัฐบาลสาธารณรัฐจีน หรือไต้หวัน เรียกอักษรจีนตัวเต็มว่า ตัวอักษรมาตรฐาน (อักษรจีนตัวเต็ม: 正體字; อักษรจีนตัวย่อ: 正体字; พินอิน: zhèngtǐzì เจิ้งถี่จื้อ) โดยอ้างว่าอักษรจีนตัวเต็มเป็นอักษรดั้งเดิมที่ถูกต้องและสมบูรณ์ ในทางตรงกันข้าม กลุ่มผู้ใช้อักษรจีนตัวย่อ จะเรียกอักษรจีนตัวเต็มว่า ตัวอักษรซับซ้อน (อักษรจีนตัวเต็ม: 繁體字; อักษรจีนตัวย่อ: 繁体字; พินอิน: fántǐzì ฝานถี่จื้อ) หรือเรียกว่า ตัวอักษรเก่า (老字; พินอิน: lǎozì เหล่าจื้อ) โดยอ้างว่าอักษรจีนตัวเต็มถูกแทนที่แล้ว และไม่ได้นำมาใช้อีก
ชาวจีนสูงอายุมักเรียกอักษรจีนตัวเต็มว่า ตัวอักษรสมบูรณ์ (正字; พินอิน: zhèngzì เจิ๋งจื้อ) และเรียกอักษรจีนตัวย่อว่า ตัวอักษรขีดง่าย (อักษรจีนตัวเต็ม: 簡筆字; อักษรจีนตัวย่อ: 简笔字; พินอิน: jiǎnbǐzì เจี๋ยนปี่จื้อ) หรือ ตัวอักษรลดขีด (อักษรจีนตัวเต็ม: 減筆字; อักษรจีนตัวย่อ: 减笔字; พินอิน: jiǎnbǐzì เจี๋ยนปี่จื้อ)
หมายเหตุ: คำว่า ง่าย 簡 และ ลด 減 ทั้งคู่อ่านออกเสียงว่า jiǎn เจี่ยน เหมือนกัน
สิ่งพิมพ์
ในการผลิตสื่อสิ่งพิมพ์ ตามปกติแล้ว ประชาชนในจีนแผ่นดินใหญ่และสิงคโปร์นิยมใช้อักษรจีนตัวย่อ ซึ่งรัฐบาลสาธารณรัฐประชาชนจีน กำหนดขึ้นในยุค 1950 ให้เป็นอักษรที่ใช้เป็นทางการอย่างไรก็ตาม ทางสาธารณรัฐประชาชนจีนพิมพ์สื่อที่จะนำเผยแพร่นอกจีนแผ่นดินใหญ่โดยใช้อักษรจีนตัวเต็ม ส่วนในการเขียน คนส่วนมากจะเขียนตัวอักษรแบบหวัด ขีดบางขีดของตัวอักษรอาจถูกย่อ ซึ่งแล้วแต่ลายมือของแต่ละบุคคล โดยส่วนมากแล้ว คนนิยมเขียนโดยใช้ตัวอักษรที่เลือกได้ (異體字) คือการเลือกเขียนตัวอักษรที่มีความหมายเดียวกัน แต่เลือกตัวที่ขีดน้อยกว่า ตัวอย่างเช่น เขียน 体 แทน 體 ตัวอักษรที่เลือกได้เหล่านี้ยังคงเป็นตัวอักษรตัวเต็ม แต่ผู้คนมักเข้าใจผิดอยู่บ่อยๆว่าเป็นอักษรจีนตัวย่อ แม้การใช้ตัวอักษรที่เลือกได้จะไม่เป็นมาตรฐาน แต่ก็เป็นที่ยอมรับโดยที่วไป และใช้กันอย่างกว้างขวาง ตัวอย่างที่สำคัญเช่น คำว่า ไต้หวัน (台灣 Táiwān ไถวาน) นิยมใช้ 台 แทน 臺 ซึ่งเป็นตัวอักษรมาตรฐาน
อ้างอิง
Čínské znaky כתב סיני
ดาร์ธ นิฮิลัส
- วิซาส มาร์
ดาร์ธ นิฮิลัส (ภาษาอังกฤษ: Darth Nihilus) เป็นลอร์ดมืดแห่งซิธ ในช่วงสงครามกลางเมืองเจไดและซิธผู้มีอำนาจทั้งสาม มีฉายาว่าจ้าวแห่งความกระหาย เขาเป็นผู้ริเริ่มหลักของการกวาดล้างเจไดครั้งแรก ซึ่งเกือบทำให้เจไดต้องหมดสิ้น เป็นหนึ่งในผู้รอดชีวิตจากยุทธการมาลาคอร์ 5 จุดเริ่มของสงครามแมนดาลอเรี่ยน เขาถูกทรยศโดยลูกศิษย์ของเขาเอง เป็นมามิราลูคาที่ชื่อวิซาส มาร์ เขาพ่ายแพ้ในยุทธการทีลอส 4 โดยย้ำมือของเจไดผู้ถูกเนรเทศ 3,951 ก่อนยุทธการยาวิน
ประวัติ
- เครอา
ที่มา
เป็นที่รู้กันว่านิฮิลัสคือผู้รอดชีวิตจากสงครามแมนดาลอเรี่ยนและถูกกลืนกินโดยด้านมืดบนมาลาคอร์ 5 แม้ว่าบทบาทของเขาในสงครามยังคงเป็นปริศนา มันอาจเป็นไปได้ว่าเขาเคยเป็นเจไดที่ออกจากนิกายและออกตามเรแวนไปทำสงคราม ในยุทธการมาลาคอร์ 5 สงครามกับผู้บุกรุกแมนดาลอเรี่ยน เขาติดกับบนดาวโดยเงามืดขนาดใหญ่พร้อมกับกองยานในอวกาศ ที่ซึ่งแมนดาลอเรี่ยนได้ใช้กำลังทั้งหมดที่มีเพื่อเอาชนะสาธารณรัฐกาแลกติก นายพลเจไดที่สั่งการกองยานของสาธารณรัฐเป็นผู้หญิงที่เห็นว่าชะตากรรมของนิฮิลัสนั้นไม่สามารถรู้ได้ แม้ว่าความเชื่อของอาจารย์เจไดวรูค ลามาร์และเครียว่าซิธลอร์ดได้เรียนรู้ที่จะเชื่อมต่อจากเจไดผู้ถูกเนรเทศจากสงคราม เมื่อผู้ถูกเนรเทศได้รับคำสั่งให้เปิดเครื่องสร้างเงา สุดยอดอาวุธที่ทำโดยบาโอ ดูร์ซึ่งฆ่าหลายชีวิตที่อยู่บนดาว นิฮิลัสใช้พลังยกยานราเวจเจอร์และหนีไปพร้อมกับมัน เขาได้ไปเยือนที่วิหารเทรอัสในส่วนลึกของดาว เขาถูกฝึกโดยดาร์ธ เทรย่าพร้อมกับดาร์ธ ไซออน ทั้งสองได้รับการสอนที่แตกต่างกันของด้านมืด พวกเขาทั้งสามกลายมาเป็นซิธผู้มีอำนาจทั้งสาม นิฮิลัสได้ฉายาว่าจ้าวแห่งความกระหาย
ความกระหายของเขามาจากการเติมเต็มโดยพลัง บางอย่างที่อาจารย์ของเขาเข้าใจว่าเป็นเป้าหมายของซิธที่เสื่อมลง แต่นั่นก็ทำให้เขาแข็งแกร่งใขช่วงหนึ่ง เขาคือบาดแผลในพลังและท้ายสุดพลังของเขาก็มากเกินกว่าที่เทรย่าจะต่อกรได้ เขาเป็นพันธมิตรกับดาร์ธไซออนและท้าทายเทรย่าและเมื่อเธอพ้าแพ้และถูกขับออกไป ซิธก็กระจัดกระจายอย่างไร้ผู้นำ ทั้งหมดต้องการจะสืบทอดจักรวรรดิซิธของเรแวน หลังจากการล่มลสายของซิธทั้งสาม ไซออนและนิฮิลัสก็ไปตามทางของพวกเขา แต่ละคนบัญชาการลูกน้องของตนเพื่อต่อสู้กับเจได ในสงครามแห่งความมืดและเงียบงัน
ในที่สุดนิฮิลัสได้กลายมาเป็นเหมือนสิ่งที่ดูดซับด้านมืดของพลังเอาไว้มากเสียจนมันเริ่มกัดกร่อนร่างกายของเขา ด้วยการที่รู้ว่าตนเองอาจตายได้หากไม่ทำอะไรสักอย่าง นิฮิลัสดึงวิญญาณของจากร่างและขังมันไว้ในเกราะที่เขาสวม ทำให้ด้านมืดกลืนกินเขา และร่างของเขาก็สลายไป ด้วยการใช้พลังเขาจึงสามารถทำให้ผ้าคลุม เกราะ และหน้ากากอยู่กันเป็นรูปร่างได้ มันยังทำให้เขาใช้พลังและถือกระบี่แสงได้อีกด้วย แต่สิ่งหนึ่งที่แตกต่างจากเดิมคือเขาไม่มีร่างกายทางกายภาพอีกต่อไป
เผชิญหน้ากับผู้ถูกเนรเทศ
"มันไม่มีความแข็งแกร่งในความกระหายของเขา...และจิตเบื้องหลังพลังของเขาคือสิ่งเดียวที่เหลืออยู่ และมันกลืนกินเขาเหมือนกับที่เขากลืนกินสิ่งอื่น—เขาฆ่าทุกสิ่งรอบตัว อย่างช้าๆ เพื่อเติมเต็มตนเอง เขาตายไปแล้ว คำถามก็คือเขาฆ่าไปมากเท่าไหร่ก่อนที่เขาจะตาย"
- เครอา
เมื่อเทรย่าถูกโค่นล้ม นิฮิลัสได้ขึ้นมาอยู่ในตำแหน่งที่มีอำนาจ สถาบันเทรอัสยังคงสร้างซิธลอร์ด มือลอบสังหาร และอาชญากรออกมาอีกมาก ผู้ซึ่งได้แพร่ความตายและด้านมืดออกไปเหมือนโรคร้าย ประสบการณ์ที่พวกเขาได้จากการขึ้นครองของนิฮิลัสทำให้พวกเขาแข็งแกร่งขึ้นจนใกล้เคียงผู้ที่มีความรู้สึกทางพลัง และรู้สึกได้ถึงเหยื่อของพวกเขาผ่านทางพลัง เทคนิคนี้เป็นสิ่งที่นิฮิลัสเคยทำได้มาก่อนเพียงลำพัง อย่างไรก็ตาม เขาได้ทำลายคาทาร์และอาณานิคมมิราลูคาทั้งหมด รวมทั้งทุกชีวิตบนดาว ยกเว้นเพียงชาวมิราลูคาเพียงคนเดียวที่เขาเลือกให้มาเป็นศิษย์ของเขา—วิซาส มาร์
เมื่อเขาลงไปเดินบนพื้นดาว ดาร์ธ นิฮิลัสพบหญิงคนหนึ่ง ทำให้เธอหลับและพาเธอกลับไปที่ยานของเขา หลายวันต่อมา วิซาสตื่นขึ้นและเผชิญหน้ากับลอร์ดมืด เมื่อเธอถามเขาว่าทำไมจึงไว้ชีวิตของเธอ เขาไม่พูดสิ่งใด เขาแสดงให้เธอเห็นถึงนิมิตที่ทำให้เธอไม่สามารถมองเห็นผ่านทางพลังได้อีกต่อไปและทำให้ตาเธอบอด นิมิตของกาแลกซี่ที่เขาเห็นผ่านทางความรู้สึกของเขา ความโกลาหลที่เขานำมันมา ในที่สุดเธอก็กลายมาเป็นศิษย์และคนที่ไว้วางใจที่สุดของเขา
ในการทำลายคาทาร์ นิฮิลัสสังหารผู้คนไปมากมายพอๆ กับเจไดในที่ประชุมลับบนคาทาร์ ยานธงของเขา ราเวจเจอร์ อนุสรณ์จากยุทธการมาลาคอร์ 5 ได้เข้าไปในเขตชายแดนอวกาศใกล้คาทาร์ และแล้วนิฮิลัสก็พูดออกมา และทุกชีวิตที่สัมผัสกับพลังก็ถูกฆ่า
ขณะนั้นเองเจไดผู้ถูกเนรเทศได้กลับมาสู่อวกาศของสาธารณรัฐ และเมื่อเธอได้ติดต่อกับพลังอีกครั้ง นิฮิลัสรับรู้ถึงสิ่งรบกวนในพลัง วิซาสถูกส่งไปให้กำจัดผู้ถูกเนรเทศและนำตัวกลับมาให้นิฮิลัสเพื่อเขาจะได้ดูดเอาพลังจากผู้ถูกเนรเทศ แต่เมื่อเธอได้เอาชนะวิซาส เธอจงได้เข้าร่วมกับผู้ถูกเนรเทศเพื่อแก้แค้นการที่นิฮิลัสสังหารผู้คนของเธอ
แหล่งข้อมูลอื่น
List of Star Wars characters
ทุกข์
ทุกข์ หรือ ทุกขัง (ทุกฺข) เป็นหลักธรรมสำคัญในศาสนาพุทธ แปลว่าทนอยู่ในสภาพเดิมได้ยาก โดยทั่วไปหมายถึง สังขารทั้งปวง อันได้แก่ ขันธ์ 5 ซึ่งเป็นที่ตั้งของกองทุกข์
ในทางพระพุทธศาสนา การกำหนดทุกข์ถือเป็นกิจในอริยสัจ 4 ที่ชาวพุทธต้องทำเพื่อละและปล่อยวางในลำดับต่อไปในกิจทั้งสี่ในอริยสัจ อันได้แก่ รู้ทุกข์ เพื่อค้นหาสาเหตุในการดับทุกข์ (สมุทัย) แล้วจึงตั้งจุดมุ่งหมายในการดับทุกข์ (นิโรธ) และดำเนินตามเส้นทางสู่ความดับทุกข์ (มรรค) คือสละ ละ ปล่อยวาง ไม่ยึดติดในใจด้วยอำนาจกิเลส
ทุกข์ จัดเป็นหนึ่งในชื่อเรียกที่เป็นไวพจน์ของขันธ์ซึ่งถูกใช้เป็นอย่างมากในพระไตรปิฎก
ทุกข์ในอริยสัจ
ทุกข์ถือเป็นความจริงอันประเสริฐข้อที่ 1 ในอริยสัจ 4 จึงเรียกว่าทุกขสัจ มี 11 อย่าง ได้แก่ :-
สรุปว่าอุปาทานขันธ์ 5 ทั้งหมดนั่นเองที่เป็นทุกขสัจ เป็นโทษ เป็นภัยที่สุด.
ปกติแล้วเรามักเห็นว่า บางครั้งท่านใช้ความหมายของทุกข์ควบคู่ไปกับทุกขเวทนา, จนทำให้เข้าใจกันว่า ทุกข์หมายถึงความทุกข์เจ็บปวด เป็นต้น แต่หากพิจารณาตามข้อความที่ยกมานี้ จะพบว่า ใน 11 ข้อนี้ มีถึง 6 ข้อ (เกินครึ่ง) ที่ไม่ได้หมายถึงเพียงทุกขเวทนาเท่านั้น แต่หมายถึงขันธ์ทั้งหมด. 6 ข้อนี้ ได้แก่ ชาติ, ชรา, มรณะ, ความประจวบกับสิ่งไม่เป็นที่รัก ความพลัดพรากจากสิ่งที่รัก ปรารถนาสิ่งใดไม่ได้สิ่งนั้น
เมื่อว่ากันทั่วไปตามโวหารโลกตามหลักวิชาการทางพระพุทธศาสนาแล้ว ในขณะที่เกิด (ปฏิสนธิขณะ) และขณะที่ตาย (จุติขณะ) ของสรรพสัตว์นั้น ไม่ว่าจะเกิดและตายอย่างพิสดารผาดโผนโจนทะยานเท่าใดก็ตาม แต่ชั่วเวลาไม่ถึงเสี้ยววินาทีที่จะเกิดและตายนั้น จะไม่มีใครเกิด และตายอย่างมีทุกขเวทนา, และเมื่อว่าโดยปรมัตถ์ให้ละเอียดลงไป การเกิดขึ้น (อุปาทานุขณะ) ความแก่ (ฐิตานุขณะ) และความตาย (ภังคานุขณะ) ของขันธ์ ก็ไม่ได้มีกับทุกขเวทนาเท่านั้นด้วย แต่มีกับขันธ์ 5 แทบทั้งหมด. ส่วนความประจวบกับสิ่งไม่เป็นที่รัก, ความพลัดพรากจากสิ่งที่รัก,ปรารถนาสิ่งใดไม่ได้สิ่งนั้น นั้นเมื่อว่าโดยตรงแล้วตัณหาจะไม่มีทุกขเวทนาเด็ดขาด. และความประจวบ ความพลัดพรากนั้น ก็มีกับขันธ์ทั้งหมด. ส่วนความปรารถนาแล้วไม่ได้นั้นเมื่อว่าโดยตรงแล้ว ก็ไม่เกิดกับทุกขเวทนาเช่นกัน และเมื่อกล่าวโดยรวมแล้วก็ยังจัดได้ว่ามีกับขันธ์ 5 ทั้งหมดด้วยเช่นกัน.
ฉะนั้นทุกข์จึงไม่ใช่แต่เพียงทุกขเวทนาเท่านั้น แต่หมายถึงขันธ์ 5 ทั้งหมด ดังนั้นในพระสูตรทั่วไป เช่น จูฬเวทัทลสูตร เป็นต้น รวมถึงอรรถกถาต่างๆ เช่น อรรถกถาสติปัฏฐานสูตร เป็นต้น ท่านจึงได้อธิบายให้สุขเวทนาและอุเบกขาเวทนาว่าเป็นทุกข์ด้วย เพราะเป็นสิ่งที่แปรเปลี่ยนไปและเป็นสังขารธรรมเป็นต้นนั่นเอง.
นอกจากนี้ยังอาจแบ่งทุกข์ในอริยสัจ 4 ได้เป็น 2 กลุ่มคือ
ความแตกต่างของความหมายในภาษาไทย
ในคัมภีร์ทางพระพุทธศาสนา มีศัพท์ที่เกี่ยวกับทุกข์อย่างน้อย 4 ศัพท์ ซึ่งใช้ทั่วไปในคัมภีร์ และมักจะถูกเข้าใจสับสนอยู่เสมอด้วย, 4 ศัพท์นี้ ได้แก่ ทุกฺขํ ทุกฺขเวทนา ทุกฺขตา และ ทุกฺขลกฺขณํ. ซึ่งเขียนในรูปแบบภาษาไทยได้ว่า ทุกข์ (ขันธ์ 5), ทุกขเวทนา (ความรู้สึกทุกข์), ทุกขตา (ทุกขลักษณะ), และทุกขลักษณะ (ทุกขตา) จึงขอให้คำจำกัดความไว้ดังนี้ :-
บรรดา 4 คำนี้ คำว่า ทุกข์ (ทุกฺขํ)  มีใช้มากที่สุด และยังถูกเข้าใจผิดมากที่สุดอีกด้วย เพราะมักใช้แทนคำว่า ทุกขเวทนา กันตามความหมายในภาษาไทย และบางครั้งก็ยังแผลงศัพท์ไปใช้แทนคำว่าทุกขตาและคำว่าทุกขลักษณะอีกด้วย เช่น เขียนว่า ทุกขตา (ทุกข์) เป็นต้น ซึ่งที่จริงแล้ว ใช้แทนกันไม่ได้ เพราะทุกขตาหมายถึงทุกขลักษณะ แต่ทุกข์หมายถึงขันธ์ 5 ที่มีทุกขลักษณะนั้น.
ความแตกต่างของทุกข์ และทุกขลักษณะ
ทุกข์ กับ ทุกขลักษณะ เป็นคนละอย่างกัน เพราะเป็น ลักขณวันตะ และ ลักขณะ ของกันและกัน    ดังนี้ :-
ทุกขลักษณะทำให้เราทราบได้ว่าขันธ์ 5 เป็นทุกข์ บีบคั้น น่ากลัวมาก ซึ่งได้แก่ อาการความบีบคั้นบังคับให้เปลี่ยนแปลงไปอยู่เป็นเนืองนิจของขันธ์ 5 เช่น อาการที่ขันธ์ 5 บีบบังคับตนจากที่เคยเกิดขึ้น ก็ต้องเสื่อมสิ้นไปเป็นขันธ์ 5 อันใหม่, อาการที่ขันธ์ 5 จากที่เคยมีขึ้น ก็ต้องกลับไปเป็นไม่มีอีกครั้ง เป็นต้น.
ในวิสุทธิมรรค ท่านได้ยกทุกขลักษณะจากปฏิสัมภิทามรรคมาแสดงไว้ถึง 10 แบบ เรียกว่า โต 10 และในพระไตรปิฎกยังมีการแสดงทุกขลักษณะไว้ในแบบอื่นๆอีกมากมาย. แต่คัมภีร์ที่รวบรวมไว้เป็นเบื้องต้นเหมาะสำหรับเป็นคู่มือสำหรับปฏิบัติธรรมได้แก่ คัมภีร์ปฏิสัมภิทามรรค เพราะสามารถจะจำคำที่คนโบราณใช้กำหนดกันจากคัมภีร์นี้แล้วนำไปใช้ได้ทันที ดังที่ท่านแสดงไว้เป็นต้นว่า "จกฺขุ อหุตฺวา สมฺภูตํ หุตฺวา น ภวิสฺสตีติ ววตฺเถติ - นักปฏิบัติธรรมย่อมกำหนดว่า "จักขุปสาทที่ยังไม่เกิดก็เกิดมีขึ้น พอมีขึ้นแล้วต่อไปก็จะกลายเป็นไม่มีไปอีก"เป็นต้น (ให้เพ่งเล็งถึงลักษณะที่บีบบังคับตัวเองให้ต้องเปลี่ยนไป ก็จะกลายเป็นการกำหนดทุกขลักษณะ).
ทารกบวมน้ำ
ทารกบวมน้ำ (hydrops fetalis) คือความผิดปกติของทารกในครรภ์ที่ทำให้มีของเหลวคั่งหรือเกิดการบวมน้ำในอย่างน้อย 2 ตำแหน่งของร่างกายของทารก
อาการและอาการแสดง
ตำแหน่งที่อาจเกิดการคั่งของน้ำ เช่น
รายชื่อผลงานวีดิทัศน์ของเซลีน ดิออน
หน้านี้เป็นรายชื่อวิดีโอของเซลีน ดิออน
ชิบาอูระ
ชิบาอูระ เป็นย่านหนึ่งในเขตมินาโตะ กรุงโตเกียว ตั้งอยู่ระหว่างทางรถไฟสายยามาโนเตะฝั่งตะวันออกกับอ่าวโตเกียว
ชิบาอูระเป็นที่ตั้งของบริษัทใหญ่ในญี่ปุ่นจำนวนหนึ่ง ได้แก่ โตชิบา (เดิมเคยเป็น Tokyo Shibaura Electric) และโอกิ เป็นต้น
รถไฟ
ย่านชิบาอูระมีสถานีรถไฟทามาจิและฮามามัตสึโจ ซึ่งมีรถไฟสายยามาโนเตะวิ่งผ่าน และสถานีชิบาอูราฟูโตบนสายยูริกาโมเมะ และยังมีสายโยโกซูกะวิ่งผ่านอุโมงค์ลอดใต้ย่านนี้ แต่ไม่ได้จอดที่สถานีใดในย่าน
ประเทศซีเรียในโอลิมปิกเยาวชนฤดูร้อน 2010
ประเทศซีเรีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติซีเรียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 4 ชนิดกีฬา ผลการแข่งขันครั้งนี้ประเทศซีเรียไม่ได้รับเหรียญรางวัล
โรงพยาบาลนครพิงค์
โรงพยาบาลนครพิงค์ เป็นโรงพยาบาลศูนย์ โรงพยาบาลประจำจังหวัดเชียงใหม่ และประจำอำเภอแม่ริม สังกัดกระทรวงสาธารณสุข เดิมชื่อ "โรงพยาบาลเชียงใหม่" และได้เปลี่ยนเป็น "โรงพยาบาลนครพิงค์" ตั้งแต่วันที่ 28 กันยายน 2533
โรงพยาบาลเปิดบริการทั้งผู้ป่วยนอกและผู้ป่วยใน เมื่อวันที่ 24 กันยายน 2523 โดยใน ระยะแรกบริการผู้ป่วย 75 เตียง จากจำนวนเตียง 160 เตียง เนื่องจากมีเจ้าหน้าที่จำกัด ต่อมาในวันที่ 1 มิถุนายน 2525 ได้เปิดตึกบริการผู้ป่วยเพิ่มเป็น 130 เตียง ปัจจุบันโรงพยาบาลนครพิงค์เป็นศูนย์ความเชี่ยวชาญด้านอุบัติเหตุ หัวใจ มะเร็งและทารกแรกเกิด เปิดให้บริการ 700 เตียง(ไม่รวม ICU) มีแพทย์ทุกสาขารวมกัน 190 คน
นอกจากนี้โรงพยาบาลนครพิงค์ยังเป็น ศูนย์แพทยศาสตรศึกษาชั้นคลินิก โรงพยาบาลนครพิงค์ ของคณะแพทยศาสตร์ มหาวิทยาลัยพะเยา
หลักสูตรการศึกษา
ปัจจุบัน ศูนย์แพทยศาสตรศึกษาชั้นคลินิก โรงพยาบาลนครพิงค์ จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของคณะแพทยศาสตร์ มหาวิทยาลัยพะเยา ใน 1 หลักสูตร คือ
เซอร์รีย์
เซอร์รีย์ (Surrey) คือ เทศมณฑลหนึ่งทางตอนใต้ของสหราชอาณาจักร เป็นส่วนหนึ่งของภูมิภาคตะวันออกเฉียงใต้ของอังกฤษ มีอาณาเขตติดต่อกับเทศมณฑลบาร์คเชอร์ เกรตเตอร์ลอนดอน (Greater London) แฮมป์เชอร์ เค้นท์ อีสต์ซัสเซกซ์ และเวสต์ซัสเซกซ์ เมืองหลวงคือกิลด์ฟอร์ด
ไอรีน เมานต์แบ็ตเทน มาร์เชอเนสแห่งคาริสบรูก
ไอรีน เมานต์แบ็ตเทน มาร์เชอเนสแห่งคาริสบรูก (Irene Mountbatten, Marchioness of Carisbrooke) เกิดเมื่อวันที่ 4 กรกฎาคม ค.ศ. 1890 เป็นบุตรีใน วิลเลียม เดนิสัน เอิร์ลที่ 2 แห่งลอนเดสบะระ และ เลดีเกรซ เฟรน โดยบิดาและมารดาของเธอ มาจากตระกูลขุนนางเก่าแก่ของประเทศอังกฤษ เธอจึงถือได้ว่า กำเนิดเกิดมาในชนชั้นสูงศักดิ์
เลดีไอรีน ฟรานเซส แอ็ดซา เดนิสัน เข้าพิธีสมรสกับ อเล็กซานเดอร์ เมานต์แบ็ตเทน มาร์ควิสแห่งคาริสบรูก เมื่อวันที่ 19 กรกฎาคม ค.ศ. 1917 ณ โบสถ์หลวง พระราชวังเซนต์เจมส์ กรุงลอนดอน โดยลอร์ดและเลดีแห่งคาริสบรูกมีธิดาเพียงหนึ่งคนคือ
โดบภายหลังการสมรสและถือเป็นสมาชิกพระราชวงศ์อังกฤษ เธอรับตำแหน่งต่อจาก เจ้าหญิงเบียทริซแห่งสหราชอาณาจักร ในฐานะประธานโรงพยาบาลแฟรงก์ เจมส์ เมโมเรียล ที่ อีสต์คาวส์ ในปี ค.ศ. 1946 โดยดำรงตำแหน่งดังกล่าวจนกระทั่งกระทรวงสาธารณสุขแห่งชาติเข้ามาบริหารในปี ค.ศ. 1948 ไอรีน เมานต์แบ็ตเทน มาร์เชอเนสแห่งคาริสบรูก ถึงแก่กรรมลงเมื่อวันที่ 16 เมษายน ค.ศ. 1956 สิริอายุ 65 ปี
ยูฟ่าเนชันส์ลีก ฤดูกาล 2022–23
ยูฟ่าเนชันส์ลีก ฤดูกาล 2022–23 (2022–23 UEFA Nations League) เป็นการแข่งขันฤดูกาลที่สามของยูฟ่าเนชันส์ลีก เป็นการแข่งขันฟุตบอลระดับนานาชาติที่เกี่ยวข้องกับทีมชาติประเภททีมชายของ 55 ชาติสมาชิกสมาคมของ ยูฟ่า. เริ่มต้นตั้งแต่เดือนมิถุนายน ถึง กันยายน ค.ศ. 2022 (ลีก), มิถุนายน ค.ศ. 2023 (รอบสุดท้าย) และ มีนาคม ค.ศ. 2024 (ตกชั้น เพลย์-เอาต์ส). แชมป์เก่าคือ ฝรั่งเศส.
ตารางแข่งขัน
ด้านล่างคือตารางแข่งขันยูฟ่าเนชันส์ลีก ฤดูกาล 2022–23 เนื่องจาก ฟุตบอลโลก 2022 ในกาตาร์ที่จะเกิดขึ้นในช่วงปลายปี, การแข่งขันแบบลีกจะลงเล่นในเดือนมิถุนายนและกันยายน ค.ศ. 2022.
ผู้ทำประตู
การแข่งขันทั้งหมดมี 112 ประตูที่ทำได้ใน 42 นัด สำหรับค่าเฉลี่ย ประตูต่อนัด.
ธาตุกึ่งโลหะ
ธาตุกึ่งโลหะ (metalloids) เป็นธาตุที่มีองค์ประกอบทางเคมีซึ่งมีคุณสมบัติก้ำกึ่งระหว่างสมบัติของโลหะกับอโลหะ โดยไม่มีการกำหนดมาตรฐานหรือข้อตกลงที่แน่นอนของการเป็นธาตุกึ่งโลหะ ส่วนใหญ่เป็นสารกึ่งตัวนำ (semiconductors)
โดยปกติทั่วไปแล้วธาตุกึ่งโลหะ ประกอบด้วย 6 ธาตุ คือ โบรอน, ซิลิคอน, เจอร์เมเนียม, สารหนู, พลวงและเทลลูเรียม แต่บางครั้งการจำแนกธาตุกึ่งโลหะได้รวม คาร์บอน, อะลูมิเนียม, ซีลีเนียม, พอโลเนียมและแอสทาทีนไว้ด้วย ในตารางธาตุทั่วไปนั้นสามารถพบธาตุกึ่งโลหะได้ที่บริเวณเส้นทแยงมุมของ บล็อก-p โดยเริ่มจากโบรอนไปจนถึงแอสทาทีน ในบางตารางธาตุที่ประกอบด้วยเส้นแบ่งระหว่างโลหะกับอโลหะและธาตุกึ่งโลหะนั้นจะอยู่ติดกับเส้นแบ่งนี้
ธาตุกึ่งโลหะมีลักษณะเหมือนโลหะ แต่เปราะและนำไฟฟ้าได้ไม่ดี ในทางเคมีนั้นธาตุกึ่งโลหะมีสมบัติคล้ายกับธาตุอโลหะ  และยังสามารถผสมกับโลหะได้เป็นอัลลอยหรือโลหะผสม คุณสมบัติทางฟิสิกส์และทางเคมีส่วนใหญ่เป็นกลางในธรรมชาติ สารประกอบและธาตุกึ่งโลหะใช้ในการผลิตโลหะผสม, สารชีวภาพ, ตัวเร่งปฏิกิริยา, สารทนไฟ, แก้วและใยแก้วนำแสง
คุณสมบัติทางไฟฟ้าของซิลิกอนและเจอเมเนียมได้มีการใช้ประโยชน์ในสถานประกอบการอุตสาหกรรมของสารกึ่งตัวนำในปี 1950 และได้มีการพัฒนาอิเล็กทรอนิกส์ซึ่งมีสถานะเป็นของแข็งในต้นปี 1960
กึ่งโลหะเป็นองค์ประกอบที่มีคุณสมบัติเป็นกลาง หรือเรียกว่าไฮบริด กึ่งโลหะได้เป็นที่แพร่หลายในปี 1940-1960 กึ่งโลหะบางครั้งถูกเรียกว่ากึ่งโลหะ จากการปฏิบัติที่นิยม กึ่งโลหะเป็นคำที่มีความหมายที่แตกต่างกันในทางฟิสิกส์มากกว่าในทางเคมี ทางฟิสิกส์จะมีความหมายโดยเฉพาะหมายถึงโครงสร้างวงอิเล็กทรอนิกส์ของสาร
การวินิจฉัยค่าความด่าง
ธาตุกึ่งโลหะเป็นธาตุที่มีองค์ประกอบก้ำกึ่งระหว่างพวกโลหะและอโลหะ ดังนั้นจึงเป็นเรื่องยากที่จะจำแนกว่าเป็นโลหะหรืออโลหะ นี่คือความหมายทั่วไปที่กล่าวถึงลักษณะของธาตุกึ่งโลหะที่ถูกอ้างถึงอย่างต่อเนื่องในงานวิจัย ความยากของการจัดหมวดหมู่เป็นคุณลักษณะสำคัญของธาตุกึ่งโลหะ ธาตุส่วนใหญ่มีคุณสมบัติของทั้งโลหะและอโลหะ และสามารถแบ่งได้ตามคุณสมบัติเพื่อให้ชัดเจนยิ่งขึ้น โดยเฉพาะธาตุที่อยู่ใกล้เส้นขอบ ที่ไม่มีลักษณะชัดเจนว่าเป็นโลหะหรืออโลหะ จะถูกจัดเป็นกึ่งโลหะ
โบรอน, ซิลิคอน ,เจอร์เมเนียม ,สารหนู ,พลวงและเทลลูเรียม เป็นที่ยอมรับกันทั่วไปว่าเป็นธาตุกึ่งโลหะ และบางครั้งซีลีเนียม, พอโลเนียมหรือแอสทาทีนก็ถูกจัดอยู่ในนั้นด้วย บางครั้งโบรอนและซิลิกอนก็ไม่ถูกจัดเป็นกึ่งโลหะ บางครั้งเทลลูเรียมก็ไม่ได้เป็นกึ่งโลหะ และการรวมพลวง, พอโลเนียมและแอสทาทีนเข้าเป็นธาตุกึ่งโลหะยังเป็นที่ถกเถียงกันอยู่
ยังมีธาตุอื่นๆที่ถูกจัดว่าเป็นธาตุกึ่งโลหะ ซึ่งธาตุเหล่านั้นคือ ไฮโดรเจน, เบริลเลียม, ไนโตรเจน, ฟอสฟอรัส, กำมะถัน, สังกะสี, แกลเลียม, ดีบุก, ไอโอดีน, ตะกั่ว, บิสมัทและเรดอน ธาตุกึ่งโลหะที่มีองค์ประกอบที่แสดงถึงความมันวาวของโลหะและการนำไฟฟ้า เรียกว่า แอมโฟเทริก เช่น สารหนู พลวง วานาเดียม โครเมียม โมลิบดีนัม ทังสเตนดีบุก ตะกั่วและอะลูมิเนียม โลหะบล็อก-p และอโลหะ (เช่น คาร์บอน หรือ ไนโตรเจน) สามารถปรับเปลี่ยนคุณสมบัติหรือรวมกันได้เป็นโลหะผสม จึงได้รับการพิจารณาเป็นกึ่งโลหะ
ค่าความเป็นด่างมาตรฐาน
ไม่มีการยอมรับคำจำกัดความของธาตุกึ่งโลหะว่ามีอยู่ส่วนใดของตารางธาตุ ต่อมาฮอว์ค ได้สังเกตถึงความผิดของโครงสร้างต่างๆและองค์ประกอบ ตามคำที่ธาตุกึ่งโลหะได้อธิบายไว้ ธาตุกึ่งโลหะได้อธิบายโดยชาร์ป
ธาตุกึ่งโลหะจะมีจำนวนที่บอกค่าของธาตุแต่ละชนิด (เลขมวล เลขอะตอม) โดยใช้เกณฑ์จำแนก และต่อมาได้มีการยอมรับธาตุกึ่งโลหะ 4 ธาตุ (เจอร์เมเนียม สารหนู พลวง และเทลลูเรียม) เจมส์ เอตอัล ได้ระบุว่า โบรอน คาร์บอน ซิลิคอน ซีลีเนียม บิสมัท พอโลเนียม มอสโกเวียมและลิเวอร์มอเรียม ธาตุที่ได้กล่าวมานั้นมีแนวโน้มที่ใกล้เคียงกันซึ่งสามารถจัดตามหมวดหมู่ได้ ธาตุโลหะสามารถบอกค่าอิเล็กโทรเนกาติวิตี และค่าพลังงานไอออไนเซชัน
ตำแหน่ง
ธาตุกึ่งโลหะจะอยู่ด้านใดด้านหนึ่งของเส้นแบ่งระหว่างโลหะและอโลหะสามารถพบในการกำหนดค่าที่แตกต่างกัน ในบางตารางธาตุ องค์ประกอบทางด้านซ้ายล่างของบรรทัดโดยทั่วไปแสดงเพิ่มพฤติกรรมโลหะ องค์ประกอบทางด้านขวาบนแสดงพฤติกรรมเพิ่มขึ้น นอลเมทาลิก เมื่อเรียงเป็นขั้นปกติ องค์ประกอบกับอุณหภูมิสำคัญสูงสุดสำหรับกลุ่มธาตุ (ลิเทียม เบริลเลียม อะลูมิเนียม เจอร์เมเนียม พลวง พอโลเนียม) จะนอนอยู่ด้านล่างบรรทัด
ตำแหน่งเส้นทแยงมุมของธาตุกึ่งโลหะหมายถึงข้อยกเว้นที่จะสังเกตว่าองค์ประกอบที่มีคุณสมบัติใกล้เคียงกันมีแนวโน้มที่จะเกิดขึ้นในกลุ่มแนวตั้ง. สามารถเห็นผลที่เกี่ยวข้องในความคล้ายคลึงอื่น ๆ เส้นทแยงมุมระหว่างองค์ประกอบบางอย่างและธาตุทางด้านขวาล่างโดยเฉพาะ แมกนีเซียม ลิเทียม เบริลเลียม อะลูมิเนียม โบรอน และ ซิลิคอน โดยมีคนแย้งว่าคล้ายคลึงกันจึงทำให้ขยายไปถึงคาร์บอน ฟอสฟอรัส ไนโตรเจน กำมะถันและธาตุในบล็อก-d